|  |  |
| --- | --- |
|  |  |
|  |
|  |
|  |

Takstmodel for bo- og dagtilbud

i

Social & Handicap

Gentofte Kommune

– Gældende fra 1. januar 2024

Indhold

[Takstmodel 3](#_Toc165894565)

[Principper og transparens 3](#_Toc165894566)

[Fleksibilitet ved ændring af støttebehov i stedet for tillægstakster 4](#_Toc165894567)

[Takstmodellens struktur 4](#_Toc165894568)

[Basistakst 4](#_Toc165894569)

[Indsatstaksten delt i trin 4](#_Toc165894570)

[Indsatstrintrappen 5](#_Toc165894571)

[Indsatstrappen for dagtilbud 6](#_Toc165894572)

[Indsatstrappen for botilbud 7](#_Toc165894573)

[Indhold på et indsatstrin 7](#_Toc165894574)

[Beskrivelse af den pædagogiske indsats 9](#_Toc165894575)

[Information om takstmodellen 9](#_Toc165894576)

# Takstmodel

Gentofte kommunes takstmodel dækker alle bo- og dagtilbud for voksne i Social og Handicap Gentofte Kommune.

Baggrunden for denne takstmodel, er et ønske om tydelig sammenhæng mellem myndighedsudredning, vurderingen af borgerens behov, og den planlagte og leverede indsats på tilbuddet og den deraf følgende pris.

Formålet er at få mere transparens i takstfastsættelsen, der følger den enkelte borgers behov – og på denne måde gøre udgiften og indsatsen tydelig for såvel tilbud som handlekommune.

# Principper og transparens

Gentofte Kommunes takstmodel tager sit afsæt i Bekendtgørelse om takstberegning (BEK nr 219 af 10/02/2022) VUM2.0 og Fælles Faglige Begreber. På denne måde medvirker modellen til at skabe et solidt grundlag for en gennemsigtig takstberegning.

Takstmodellen medvirker til, at borgerens indplacering på et givent trin i takstmodellen sker på baggrund af en dokumenteret faglig beskrivelse af indsatsen, der spiller sammen med udredning af funktionsevnen og bestillingen fra handlekommunen.

De enkelte trin i takstmodellen beskrives i forhold til indsats og personaleressourcetræk.

Borgerens indplacering på et trin beror på:

* Udredning af borgerens ønsker
* Vurdering af borgerens funktionsevne og behov
* Den indsats ovenstående to punkter fordrer
* Det deraf følgende personaleressourcetræk.

Hvis borgerens funktionsniveau og støttebehov ændrer sig, vil beskrivelsen af behovet gøre det lettere at dokumentere et øget eller sænket støttebehov, så indsatstrinnet og den tilhørende takst kan justeres. På denne måde vil takstmodellen give bedre muligheder for at tilpasse prisen, når borgerens funktionsniveau og støttebehov ændrer sig.

Som det er påpeget i Delrapport 1 fra Ekspertudvalget på socialområdet[[1]](#footnote-1) er:

’Viden om borgerens aktuelle behov […] afgørende for at sikre såvel den faglige som den økonomiske styring. Imidlertid er der en informationsasymmetri mellem tilbuddet og den visiterende myndighed, da tilbuddet grundet sit daglige arbejde med borgeren altid vil have bedre kendskab til borgerens aktuelle behov, mens den visiterende myndighed er afhængig af viden fra tilbuddet.’

Det er som følge heraf af afgørende betydning, at handlekommune og tilbud arbejder tæt sammen.

Udgangspunktet for takstberegningen i Gentofte Kommunes botilbud efter servicelovens §§ 107,108 og boliger opført efter almenboliglovens §105 er, at den enkelte borger er i uddannelse, beskæftigelse eller aktivitet minimum 4 hverdage ugentligt. For borgere i helhedstilbud er borgerne i aktivitet 5 dage ugentligt.

# Fleksibilitet ved ændring af støttebehov i stedet for tillægstakster

Gentofte Kommunes takstmodel indebærer en høj grad af fleksibilitet, så begrebet tillægstakster udfases.

En ændret indplacering på et nyt indsatsatstrin kan kun komme på tale, når der sker ændringer i borgerens funktionsevneniveau og/eller støttebehov. Ændring betyder her, at borgerens tilstand ændres væsentligt gennem en periode på tre måneder eller her og nu pga. pludseligt opståede midlertidige eller permanente behov, således at borgeren har et højere eller lavere støttebehov, end det indsatstrin borgeren pt. indplaceret på.

En revisitation til et andet tilbud kan komme på tale, hvis borgeren har et støttebehov, der bevæger sig ud over det, der rummes på det trin, borgeren er placeret på, og udover de trin det specifikke tilbud sædvanligvis yder jævnfør Tilbudsportalen.

Der vil altid skulle foretages en revisitation inden en eventuel ændring af indplacering på indsatstrin.

Ønsket om ændring af indsatstrin kan rejses af såvel handlekommune som tilbud.

Er det botilbuddet, der ønsker ændring af indsatstrin, skal botilbuddet fagligt begrunde dette ved at dokumentere indsatsen samt ressourcetræk; her benyttes et døgnrytmeskema med personalets tidsforbrug på de forskellige ydelser/indsatser.

Er det handlekommunen, der ønsker ændring af indsatstrin, skal sagsbehandler fagligt begrunde ønsket om andet indsatstrin, med en beskrivelse af, hvilke ydelser/indsatser der i forbindelse med det nye taksttrin ønskes leveret.

# Takstmodellens struktur

Taksten består af en fast basistakst samt et indsatstrin.

Basistaksten kan ikke fravælges eller forhandles ved køb af en plads. Basistaksten er forskellig fra tilbud til tilbud, men ens for alle pladser på samme botilbud/dagtilbud.

Indsatstrinnet beskriver indsatsen og den gennemsnitlige ugentlige støtte. Indplacering på det enkelte indsatstrin sker efter en individuel vurdering af hver enkelt borger. Prisen på taksten for hvert enkelt indsatstrin er beregnet ud fra borgerens behov for personaleressourcer, og kan ikke forhandles.

## Basistakst

Basistaksten indeholder de faste udgifter der er i forbindelse med at drive et tilbud, fx det bygningsrelaterede, IT, forsikringer, inventar, løn til leder, administration, pedel, andel af udgift til fællestillidsrepræsentant, overhead, mv.

## Indsatstaksten delt i trin

Indsatstrin dækker den støtte, borgeren får. På et givent indsatstrin, indgår både den direkte og indirekte tid med borgeren. Den indirekte tid er dokumentation i forhold til borgeren, samarbejde med eksterne samarbejdspartnere, kontakt med borgerens læge, fysioterapeut, sagsbehandler mv.

Indsatstrinnet afspejler borgerens støttebehov og vurderes ud fra en sundheds-, social- og pædagogfaglig vurdering på baggrund af en aktuel VUM-udredning samt borgerens funktionsevne.

Timetallet på det enkelte indsatstrin er et gennemsnitligt timetal over en periode, og afspejler den direkte borgertid, se modellen side 8.

Støtten vil i størst muligt omfang blive planlagt og ydet i sammenhæng med støtte til andre borgere.

#### Nattevagt

På et botilbud med nattevagt eller rådighedsvagt udmåles natdækningen som et minimums timetal, der varierer fra tilbud til tilbud afhængig af målgruppens behov på det specifikke tilbud.

Natdækning kan ikke fravælges, men er en forudsætning for at blive visiteret til det pågældende botilbud.

Natdækningen varetager foruden tilsyn med de borgere der har behov for dette i løbet af natten, bl.a. opgaver inden for egenkontrol, medicinhåndtering, rengøring af køleskabe, madpakketilberedning, opfyldning af viskestykker mv.

På tilbud med natdækning, er natdækning en væsentlig funktion for at skabe sikkerhed, tryghed, sikre tilgængelighed i akutte situationer, samt at yde omsorg, støtte og pleje for borgerne på tilbuddet. Ressourcerne til nattevagten skal medgå i beregningen af indsatstrinnene.

Har en borger behov for tæt støtte og opsyn hele natten, kan der yderligere visiteres til en personlig nattevagt til den pågældende.

## Indsatstrintrappen

Indsatstrinnene er inddelt som en trappe, hvor hvert trappetrin udgør et antal direkte borgerrettede timer pr uge. Der er to modeller; én for dagtilbud og én for botilbud

For dagtilbuddene gælder, at indplacering på indsatstrin sker med afsæt i borgerens støttebehov med udgangspunkt i en 4 eller 5 dages arbejdsuge.

For botilbuddene gælder, at indplacering på indsatstrin sker med afsæt i borgerens støttebehov med udgangspunkt i en 7 dages uge.

### Indsatstrappen for dagtilbud

Trin 1 – 4 har et spring på 1,75 time pr trin

Trin 5 – 14 har et spring på 3,5 time pr trin

 15-24 har et spring på 7 timer

Omregnet er der tale om et spring på 7 timer pr trin

Omregnet er der tale om et spring på 3 timer og 30 min. pr trin

Omregnet er der tale om et spring på 1 time og 45 min. pr trin

|  |  |  |  |
| --- | --- | --- | --- |
| Trin  | Gennemsnitlig Timer pr uge | Interval – minimum | Interval -maksimum |
| 1 | 1,75 | 1,46 | 2,63 |
| 2 | 3,50 | 2,63 | 4,38 |
| 3 | 5,25 | 4,38 | 6,13 |
| 4 | 7,00 | 6,13 | 8,75 |
| 5 | 10,50 | 8,75 | 12,25 |
| 6 | 14,00 | 12,25 | 15,75 |
| 7 | 17,50 | 15,75 | 19,25 |
| 8 | 21,00 | 19,25 | 22,75 |
| 9 | 24,50 | 22,75 | 26,25 |
| 10 | 28,00 | 26,25 | 29,75 |
| 11 | 31,50 | 29,75 | 33,25 |
| 12 | 35,00 | 33,25 | 36,75 |
| 13 | 38,50 | 36,75 | 40,25 |
| 14 | 42,00 | 40,25 | 45,50 |
| 15 | 49,00 | 45,50 | 52,50 |
| 16 | 56,00 | 52,50 | 59,50 |
| 17 | 63,00 | 59,50 | 66,50 |
| 18 | 70,00 | 66,50 | 73,50 |
| 19 | 77,00 | 73,50 | 80,50 |
| 20 | 84,00 | 80,50 | 87,50 |
| 21 | 91,00 | 87,50 | 94,50 |
| 22 | 98,00 | 94,50 | 101,50 |
| 23 | 105,00 | 101,50 | 108,50 |
| 24 | 112,00 | 108,50 | 115,50 |
| 25 | 119,00 | 115,50 | 122,50 |
| 26 | 126,00 | 122,50 | 129,50 |
| 27 | 133,00 | 129,50 | 136,50 |
| Osv. |  |  |  |

### Indsatstrappen for botilbud

Trin 1 – 4 har et spring på 1,75 time pr trin

Trin 5 – 14 har et spring på 3,5 time pr trin

 15-24 har et spring på 7 timer

Omregnet er der tale om et spring på 7 timer pr trin

Omregnet er der tale om et spring på 3 timer og 30 min. pr trin

Omregnet er der tale om et spring på 1 time og 45 min. pr trin

pr trin

|  |  |  |  |  |
| --- | --- | --- | --- | --- |
| Trin  | Gennemsnitlig Timer pr uge | Gennemsnitlig Timer pr dag | Interval – minimum | Interval -maksimum |
| 1 | 1,75 | 0,25 | 1,46 | 2,63 |
| 2 | 3,50 | 0,5 | 2,63 | 4,38 |
| 3 | 5,25 | 0,75 | 4,38 | 6,13 |
| 4 | 7,00 | 1 | 6,13 | 8,75 |
| 5 | 10,50 | 1,5 | 8,75 | 12,25 |
| 6 | 14,00 | 2 | 12,25 | 15,75 |
| 7 | 17,50 | 2,5 | 15,75 | 19,25 |
| 8 | 21,00 | 3 | 19,25 | 22,75 |
| 9 | 24,50 | 3,5 | 22,75 | 26,25 |
| 10 | 28,00 | 4 | 26,25 | 29,75 |
| 11 | 31,50 | 4,5 | 29,75 | 33,25 |
| 12 | 35,00 | 5 | 33,25 | 36,75 |
| 13 | 38,50 | 5,5 | 36,75 | 40,25 |
| 14 | 42,00 | 6 | 40,25 | 45,50 |
| 15 | 49,00 | 7 | 45,50 | 52,50 |
| 16 | 56,00 | 8 | 52,50 | 59,50 |
| 17 | 63,00 | 9 | 59,50 | 66,50 |
| 18 | 70,00 | 10 | 66,50 | 73,50 |
| 19 | 77,00 | 11 | 73,50 | 80,50 |
| 20 | 84,00 | 12 | 80,50 | 87,50 |
| 21 | 91,00 | 13 | 87,50 | 94,50 |
| 22 | 98,00 | 14 | 94,50 | 101,50 |
| 23 | 105,00 | 15 | 101,50 | 108,50 |
| 24 | 112,00 | 16 | 108,50 | 115,50 |
| 25 | 119,00 | 17 | 115,50 | 122,50 |
| 26 | 126,00 | 18 | 122,50 | 129,50 |
| 27 | 133,00 | 19 | 129,50 | 136,50 |
| Osv. |  |  |  |  |

Se nærmere beskrivelse af det enkelte trin i afsnittet *opbygning af indsatstrin*.

## Indhold på et indsatstrin

Et Indsatstrin indeholder pædagogisk og sundhedsfaglig støtte. Støtten tilrettelægges i samarbejde med borgeren ud fra borgerens ønsker og behov, sundhedsfaglig status, samt funktionsevne, indsatsmål og VUM-udredning.

Udover de opgaver, der relaterer sig direkte til borgeren, er der på et indsatstrin også indeholdt tid til indirekte borgerrelaterede opgaver.

Det enkelte taksttrin afspejler den samlede direkte inklusiv indirekte borgertid.

Prisen for det enkelte taksttrin afspejler den direkte borgertid, dvs. :  Den faktiske 1:1 tid borgeren modtager, den tid borgeren modtager støtte i en gruppe, den tid hvor der er en medarbejder til rådighed for borgeren,

samt den indirekte borgertid, dvs.: Tid til koordinering og planlægning ud fra borgerens behov og rammen.

Indirekte tid kan f.eks. være følgende opgaver, - bemærk at listen er ikke udtømmende:

**Skriftligt arbejde**

* Dokumentation af observationer i forhold til adfærd og mål
* Dokumentation af sundhedsfaglige værdier samt sundhedsfaglig dokumentation efter de 12 sygeplejefaglige problemområder og i forbindelse med medicingivning
* Udarbejdelse og revidering af indsatsplaner og mål.
* Udarbejdelse af dokumentation, status og notater til myndighed, sygehuse, læger mv.
Notater vil som udgangspunkt være med afsæt i tilbuddets egne dokumenter.
Ønskes yderligere information vil vi opfordre til et møde mellem handlekommunen og tilbud for at sikre den mest smidige arbejdsgang og at handlekommune får de informationer der er behov for.
* Udarbejdelse af og revidering af døgnrytmeskema, risikovurderingsskema, forflytningsvejledning, udredningsskema mv.
* Indberetning af hændelser som f.eks. psykiske og eller fysiske overgreb, vold og trusler, magtanvendelse, Utilsigtede Hændelser
* Indberetning af brug af stofseler.
* Håndtering af beboerøkonomi
* Ansøgninger om hjælpemidler mv.
* Dokumentation i forbindelse med tilsyn; Socialtilsyn, Styrelsen for Patientsikkerhed, Arbejdstilsynet, Fødevarestyrelsen

**Eksternt samarbejde**

* Koordinering og samarbejde med borgerens bo/dagtilbud og handlekommune
* Samarbejde med læge, speciallæger, hospitaler, tandlæger, terapeuter m.fl.
* Løbende dialog, information og møder med borgerens netværk/pårørende

**Intern Koordinering**

* Koordinering og sparring med kolleger
* Beredskab i forbindelse med sikkerhed, debriefing og faglige drøftelser i forbindelse med voldsomme hændelser
* Oplæring af nye kolleger
* Deltagelse i ansættelsesudvalg
* Personalemøder i relation til beboerne
* Sagssupervision og faglig sparring
* Kompetenceudvikling
* MUS- samtaler

## Beskrivelse af den pædagogiske indsats

Tilbuddene beskriver den pædagogiske indsats ud fra en habiliterende/rehabiliterende tilgang, borgerens aktuelle støttebehov, og bidrager på denne måde til at afhjælpe informationsasymmetrien samt sikre et helhedssyn på borgerens *hele* liv.

Tilbuddene i Social og Handicap Gentofte, dokumenterer jævnfør standarderne i VUM 2.0 og Fælles Faglige Begreber (FFB).

Dette betyder en beskrivelse af, de for indsatsen relevante FFB-temaer samt en beskrivelse og præcisering af borgerens døgnrytme på bo- og/eller dagtilbud.

Det samlede forbrug af personaleressourcer udmåles på baggrund af ovenstående.

Personaleressourcerne opgøres omtrentligt på ugebasis. Der tages højde for at hjemmedage og weekends kan have en anden rytme. Der tages højde for, at der til nogle opgaver kan være behov for 2 personaler.

## Information om takstmodellen

For mere information om takstmodellen
kontakt områdechef for Social og Handicap Drift på mail: socialoghandicap@gentofte.dk

1. [Delrapport 1 - presse bidrag (sm.dk)](https://sm.dk/Media/638187943882891079/Delrapport_1_forel%C3%B8bige_anbefalinger_til_en_b%C3%A6redygtig_faglig_og_%C3%B8konomisk_udvikling_af_socialomr%C3%A5det.pdf) [↑](#footnote-ref-1)